  Туспуктэм udmurt.ru сайтысь Удмурт дунне Александр Бречалов министръёсын но ёросъёслэн йыръёсынызы аппаратной совещание ортчытӥз. Пумиськонэз со оштолэзьысен законодательствое пыртэм воштӥськонъёсты шараян бордысен кутскиз. — 1-тӥ оштолэзьысен социальной пенсиос 8,6 процентлы индексировать каремын вал, — вераз Удмуртилэн Тӧроез, — шаерамы сое 41 сюрслэсь трос адями басьтэ. Табере 14 аресъемъёс «Госуслуги» порталын пусйиськыны быгатозы. Ужаны интыяськыны но капчигес луоз: табере улон интыез воштыку ваньзы занятостья центръёсы вазиськыны быгатозы, азьло сыӵе луонлыксы вал кагазъёсъя ужтэмен лыдъяськись адямиослэн гинэ. Александр Бречалов ивортӥз, Удмуртиын «ПоддЕРжка» проектлэн штабаз «Единые» центр усьтӥськиз шуыса. — Калыклэсь кичӧлтонъёссэ огазеян понна центрез Глазовын но усьтыны кулэ, — вераз Тӧро.  